মাঝরাতে আগুন লাগল লেনিন সরণীর জ্যোতি সিনেমা হলে। রাত ২টো নাগাদ আগুন লাগে সেখানে। আতঙ্কে রাস্তায় নেমে আসেন আশপাশের বাড়ির মানুষ। খবর যায় দমকলে। ততক্ষণে আগুন ছড়িয়ে পড়েছে বাড়ির একতলার অ্যালুমিনিয়ামের গোডাউনে। খবর পেয়ে সেখানে যায় দমকলের ২৬টি ইঞ্জিন। দু'ঘণ্টার বেশী সময়ের চেষ্টায় আগুন নিয়ন্ত্রণে আসে। গত চার বছর ধরে বন্ধ রয়েছে জ্যোতি সিনেমা হলটি।
 ওয়েব ডেস্ক : মাঝরাতে আগুন লাগল লেনিন সরণীর জ্যোতি সিনেমা হলে। রাত ২টো নাগাদ আগুন লাগে সেখানে। আতঙ্কে রাস্তায় নেমে আসেন আশপাশের বাড়ির মানুষ। খবর যায় দমকলে। ততক্ষণে আগুন ছড়িয়ে পড়েছে বাড়ির একতলার অ্যালুমিনিয়ামের গোডাউনে। খবর পেয়ে সেখানে যায় দমকলের ২৬টি ইঞ্জিন। দু'ঘণ্টার বেশী সময়ের চেষ্টায় আগুন নিয়ন্ত্রণে আসে। গত চার বছর ধরে বন্ধ রয়েছে জ্যোতি সিনেমা হলটি। প্রাথমিক ভাবে অনুমান প্রথমে আগুন লাগে বাড়িরটির পিছনের দিকে। পরে তা পুরো বাড়িতে ছড়িয়ে পড়ে। এখন গোডাউন ছাড়া ওই বাড়িতে একটি ডাক্তারখানা ও কিছু অফিস রয়েছে। নিমেষে সব ভষ্মীভূত হয়ে যায়। তবে হল বন্ধ থাকায় কোনও হতাহতের খবর নেই।  কিন্তু বন্ধ বাড়িতে কেমন করে আগুন লাগল তা এখনও স্পষ্ট নয়। ফরেন্সিক তদন্তের নির্দেশ দেওয়া হয়েছে। এদিকে, খবর পেয়েই রাতে ঘটনাস্থলে যান মেয়র শোভন চট্টোপাধ্যায়। আগুন লাগার কারণ নিয়ে সন্দেহ প্রকাশ করেন মেয়র। তিনি বলেন, "কীভাবে এত দ্রুত আগুন ছড়াল তা দেখতে হবে। ফরেন্সিক তদন্তের পরই কারণ স্পষ্ট হবে।"